cyanic-selkie/wikianc huggingface dataset:
கா (பார்வோன்)
கா அல்லது செக்கென் (Ka, also (alternatively) Sekhen) வரலாற்றுக்கு முந்தைய எகிப்தின் மூன்றாம் நக்காடா காலத்தில், எகிப்தை ஆண்ட மன்னர் ஆவார். இவர் தெற்கு எகிப்தை கிமு 32-ஆம் நூற்றாண்டின் முற்பகுதியில் ஆட்சி செய்தார். மன்னர் காவின் கல்லறை அபிதோஸ் நகரத்தில் அருகில் உள்ள உம் எல்-காப் பகுதியில் உள்ள கல்லறை எண் B 7 மற்றும் B 9-இல் கண்டுபிடிக்கப்பட்டது. இவரது ஆட்சிக் காலம் அறியப்படவில்லை. இவருக்குப் பின் பண்டைய எகிப்தை ஆண்ட துவக்க அரச மரபுகளின் முதல் வம்ச மன்னர் இரண்டாம் இசுகோர்ப்பியோன் ஆட்சி செய்தார்.
துறையூர் (சட்டமன்றத் தொகுதி)
துறையூர் (தனி), திருச்சிராப்பள்ளி மாவட்டத்தின் ஒரு சட்டமன்றத் தொகுதியாகும்.
தொகுதியில் அடங்கியுள்ள பகுதிகள்
கோட்டாத்தூர், புத்தனாம்பட்டி மற்றும் அபினிமங்கலம் கிராமங்கள்
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:திருச்சிராப்பள்ளி மாவட்டம் பகுப்பு:தமிழ்நாடு சட்டமன்றத் தொகுதிகள்
மூன்று நிலைய ஒளியமைப்பு
மூன்று நிலைய ஒளியமைப்பு (Three-point lighting) என்பது, நிகழ்படம், திரைப்படம், ஒளிப்படம் போன்ற காண்பிய ஊடகங்களில் பொதுவாகப் பயன்படுத்தப்படும் ஒரு ஒளியமைப்பு முறை ஆகும். ஒளி மூலங்களுக்கான மூன்று நிலையங்களைப் பயன்படுத்துவதன் மூலம், படம் எடுக்கப்படும் பொருளை எப்படி வேண்டுமானாலும் ஒளிர்விக்க முடியும். அத்துடன், நேரடி ஒளியினால் உருவாகக்கூடிய நிழல்களைக் கட்டுப்படுத்தவோ அல்லது முற்றாக இல்லாமலாக்கவோ முடியும்.
முதன்மை விளக்கு, பொருளின் மீது நேரடியாகப் பட்டு அதற்கு ஒளியூட்டும் முதன்மையாக விளக்காகும். சிறப்பாக, முதன்மை விளக்கொளியின் வலு, நிறம், கோணம் என்பவையே படப்பிடிப்பின் முழு ஒளியமைப்பு வடிவமைப்பையும் தீர்மானிக்கிறது. உள்ளகப் படப்பிடிப்பில் முதன்மை விளக்கு ஒரு சிறப்பு விளக்காகவோ அல்லது, படம்பிடி கருவியின் ஒளியாகவோ இருக்கலாம். பகல் நேரத்தின் வெளிப்புறத்தில் படம்பிடிக்கும்போது, சூரிய ஒளியே பெரும்பாலும் முதன்மை ஒளியாக இருக்கும். இவ்வேளைகளில், படப்பிடிப்பாளர், ஒளிமூலத்தை நகர்த்தமுடியாது. எனவே, சூரிய ஒளி தேவையான அளவு பொருளில் படும்படியாகப் பொருளின் நிலையைத் தெரிவு செய்யவேண்டி இருக்கும் அல்லது சூரியன் சரியான நிலைக்கு வரும்வரையில் பொறுத்திருக்க வேண்டியிருக்கும்.
நிரப்பு விளக்கும் பொருளின் மீது நேரடியாக ஒளியூட்டுவதே. எனினும், இது ஒரு பக்கத்தில் இருந்தே பொருளை ஒளியூட்டும். அத்துடன் முதன்மை விளக்கு உயரமான நிலையில் இருக்க, நிரப்பு விளக்கு அதிலும் குறைவான உயரத்தில் அமைந்திருக்கும். இது, முதன்மை விளக்கினால் ஒளியூட்டப்படாத பகுதிகளுக்கு ஒளி கொடுக்கும். அத்துடன் சியாரோஸ்கியூரோ விளைவு எனப்படும் ஒளி-நிழல் வேறுபாட்டளவைக் குறைக்க அல்லது இல்லாமலாக்க உதவுகிறது. நிரப்பு விளக்கு பொரும்பாலும், மெல்லொளியைக் கொடுப்பதாகவும், ஒளிர்வு குறைந்ததாகவும் இருக்கும்.
பகுப்பு:ஒளியமைப்பு
வனப் பாதுகாப்புத் துறை (இலங்கை)
வனப் பாதுகாப்புத் துறை (Department of Forest Conservation)  இலங்கையில் வனத்துறைக்கு பொறுப்பான ஒரு அமைச்சகம் அல்லாத அரசு துறை ஆகும். இலங்கையின் காடுகளைப் பாதுகாப்பதும் விரிவுபடுத்துவதும் இத்துறையின் நோக்கமாகும். பொது வனப் பாதுகாப்பாளர் வனப் பாதுகாப்புத் துறையின் தலைவர் ஆவார். இலங்கையின் சுற்றுச்சூழல் மற்றும் இயற்கை வள அமைச்சகத்தின் கீழ் இத்துறை வருகிறது.
பாதுகாக்கப்பட்ட வனப் பகுதிகளில் சட்ட விரோதமாக வேட்டையாடுதல் மற்றும் மரம் வெட்டுதல் ஆகிய செயல்களைத் தடுப்பதற்கு காவல் துறைக்கு மட்டுப்படுத்தப்பட்ட அதிகாரம் கொடுக்கப்பட்டுள்ளது. சந்தேக நபர்களை கைது செய்யும் அதிகாரம் இவர்களுக்கு வழங்கப்பட்டுள்ளது.
காடுகள்
வனப் பாதுகாப்புத் துறையால் நிர்வகிக்கப்படும் சில காடுகள்:
புற இணைப்புகள்
பகுப்பு:இலங்கை அரசாங்கத் திணைக்களங்கள் பகுப்பு:இலங்கை
ஆப்பிரிக்க விலங்கியல்
ஆப்பிரிக்க விலங்கியல் (African Zoology) என்பது ஆப்பிரிக்காவிற்கும் அதன் சுற்றியுள்ள பெருங்கடல்கள், கடல்கள் மற்றும் தீவுகளுக்கும் தொடர்புடைய விலங்கியலின் அனைத்து பண்புகளையும் உள்ளடக்கிய ஆய்வுக் கட்டுரைகளை வெளியிடும் சகமதிப்பாய்வு செய்யப்பட்ட அறிவியல் இதழாகும். இந்த ஆய்விதழ் தென்னாப்பிரிக்காவின் விலங்கியல் சங்கத்தால் வெளியிடப்படுகிறது. இதில் மதிப்பாய்வு, முழு நீள ஆய்வுக்கட்டுரைகள், குறுகிய தகவல்தொடர்புகள் மற்றும் புத்தக மதிப்புரைகளையும் வெளியிடுகிறது.
வரலாறு
இந்த பத்திரிகை 1965ஆம் ஆண்டில் தென்னாப்பிரிக்காவின் விலங்கியல் சங்கத்தால் விலங்கியல் ஆப்பிரிக்கானா என நிறுவப்பட்டது. இது தென்னாப்பிரிக்க விலங்கியல் ஆய்விதழ் என மறுபெயரிடப்பட்டது. 1979ஆம் ஆண்டில் தென்னாப்பிரிக்க வெளியீட்டு பணியகம் அதன் வெளியீட்டாளராக ஆனது. 2000ஆம் ஆண்டில், இந்த ஆய்விதழ் தென்னாப்பிரிக்க விலங்கியல் சங்கத்தால் தற்போதைய பெயரில் வெளியிடப்பட்டது. தற்பொழுது இந்த ஆய்விதழை டெய்லர் & பிரான்சிசு நிறுவனம் வெளியிடுகிறது. ஆண்டுக்கு 4 இதழ்கள் வெளியாகிறது.
வெளி இணைப்புகள்
பகுப்பு:ஆங்கில இதழ்கள் பகுப்பு:அறிவியல் ஆய்விதழ்கள்
இந்தியாவில் தாய்மொழியைப் பேசுவோரின் எண்ணிக்கையின் பட்டியல்
இந்தியா பல நூறு மொழிகளுக்குத் தாயகமாக உள்ளது. பெரும்பாலான இந்தியர்கள் இந்தோ-ஐரோப்பிய மொழிக் குடும்பத்தில் ஒன்றான இந்தோ-ஆரிய (~77%), மற்றும் திராவிட (~20.61%), ஆசுத்திரோ-ஆசிய (முண்டா) (~1.2%), அல்லது சீன-திபெத்திய (~0.8%), மற்றும் இமயமலையின் சில வகைப்படுத்தப்படாத மொழிகளைப் பேசுகின்றனர். இந்தியாவிற்கான 415 வாழும் மொழிகளை எத்னொலோக் பட்டியலிட்டுள்ளது.
இந்தியாவிற்கு அதிகாரபூர்வமான தேசிய மொழி கிடையாது. இருப்பினும், இந்திய அரசியலமைப்பின் விதி 1976 (1987 இல் திருத்தப்பட்டது), இந்தி மற்றும் ஆங்கிலத்தை "ஒன்றியத்தின் அதிகாரப்பூர்வ நோக்கத்திற்காக" தேவைப்படும் "அதிகாரப்பூர்வ மொழிகளாகப்" பயன்படுத்த அனுமதிக்கிறது. இந்திய நாடாளுமன்றத்தில் அலுவல்கள் இந்தியில் அல்லது ஆங்கிலத்தில் நடத்தப்படுகிறது. நாடாளுமன்ற நடவடிக்கைகள், நீதித்துறை, ஒன்றிய அரசுக்கும் மாநில அரசுக்கும் இடையேயான தகவல் தொடர்பு போன்ற அதிகாரப்பூர்வ நோக்கங்களுக்காக ஆங்கிலம் அனுமதிக்கப்படுகிறது.
இந்தியாவில் உள்ள மாநிலங்களுக்கு சட்டத்தின் மூலம் தங்கள் சொந்த அலுவல் மொழி(களை)த் தேர்ந்தெடுக்கும் அதிகாரம் உள்ளது. இரண்டு அதிகாரப்பூர்வ மொழிகள் தவிர, அரசியலமைப்பு 22 பிராந்திய மொழிகளை அங்கீகரித்துள்ளது, குறிப்பிட்ட பட்டியலில் இவை "பட்டியலிடப்பட்ட மொழிகள்" என்று பெயரிடப்பட்டுள்ளது. (இந்தி ஒரு பட்டியலிடப்பட்ட மொழி ஆனால் ஆங்கிலம் இல்லை.) இந்திய அரசியலமைப்பில் ஒன்றியத்தின் அதிகாரப்பூர்வ நோக்கங்களுக்காகப் பயன்படுத்தப்படும் மொழிகள், ஒவ்வொரு மாநிலம் மற்றும் ஒன்றியப் பிரதேசத்தின் அதிகாரப்பூர்வ நோக்கங்களுக்காகப் பயன்படுத்தப்படும் மொழிகள் மற்றும் ஒன்றியத்திற்கும் மாநிலங்களுக்கும் இடையே தொடர்பு கொள்ளப் பயன்படுத்தப்படும் மொழிகள் ஆகியவை அடங்கும்.
பதின்மூன்று மொழிகள் இந்திய மக்கள்தொகையில் தலா 1% க்கும் அதிகமாகவும், தங்களுக்கு இடையே 95% க்கும் அதிகமாகவும் உள்ளன; அவை அனைத்தும் "அரசியலமைப்பின் திட்டமிடப்பட்ட மொழிகள்". 1% க்கும் குறைவான இந்தியர்கள் பேசும் திட்டமிடப்பட்ட மொழிகள் சந்தாளி (0.63%), காசுமீரம் (0.54%), நேப்பாளி (0.28%), சிந்தி (0.25%), கொங்கணி (0.24%), தோக்ரி (0.22%), மணிப்புரியம் (0.14%), போடோ (0.13%), சமசுகிருதம் (இந்தியாவின் 2001 மக்கள் தொகை கணக்கெடுப்பில், 14,135 பேர் மட்டுமே சமஸ்கிருதத்தை தங்கள் தாய்மொழியாக அறிவித்துள்ளனர்). "திட்டமிடப்படாத" மிகப்பெரிய மொழி பிலி (0.95%) ஆகும், அதைத் தொடர்ந்து கோண்டி (0.27%), கந்தேசி (0.21%), துளு (0.17%), குருக்கு ஆகியனவாகும்.
2011 மக்கள்தொகை கணக்கெடுப்பின்படி, 26% இந்தியர்கள் இருமொழி மற்றும் 7% மும்மொழி பேசுபவர்கள்.
இந்தியாவில் கிரீன்பெர்க்கின் பன்முகத்தன்மை குறியீடு 0.914 ஆகும், அதாவது. நாட்டிலிருந்து தற்செயலாக தேர்ந்தெடுக்கப்பட்ட இருவர் 91.4% சந்தர்ப்பங்களில் வெவ்வேறு தாய்மொழிகளைக் கொண்டுள்ளனர்.
2011 கணக்கெடுப்பின்படி, அதிக எண்ணிக்கையில் பேசுபவர்களின் மொழிகள் பின்வருமாறு: இந்தி, வங்காளம், மராத்தி, தெலுங்கு, தமிழ், குசராத்தி, உருது, கன்னடம், ஒடியா, மலையாளம் ஆகியன.
தாய்மொழியைப் பேசுவோரின் எண்ணிக்கைப் பட்டியல்
முதல் மொழியைப் பேசுவோரின் எண்ணிக்கை:
ஒரு மில்லியனுக்கும் அதிகமாகப் பேசுவோர்
2011 ஆம் ஆண்டு மக்கள்தொகை கணக்கெடுப்பில் 31 தனிப்பட்ட மொழிகள் 1 மில்லியனுக்கும் அதிகமானோர் பேசும் தாய்மொழிகளைக் (மொத்த மக்கள்தொகையில் 0.1%) கொண்டதாக பதிவு செய்யப்பட்டுள்ளது. தடித்த எழுத்தில் உள்ள மொழிகள் திட்டமிடப்பட்ட மொழிகள் (1 மில்லியனுக்கும் குறைவான சொந்த மொழி பேசுபவர்களைக் கொண்ட ஒரே திட்டமிடப்பட்ட மொழி சமற்கிருதம்). முதல் அட்டவணையானது, திட்டமிடப்பட்ட மொழிகள் மட்டுமே பேசும் மக்களைக் குறிக்கும்.
தாய்மொழியை பேசுவோரின் எண்ணிக்கை வரிசைப்படி பின்வரும் அட்டவணை உள்ளது. 1991 இந்திய மக்கள்தொகை கணக்கெடுப்பின் படி 19.4% பேர் இருமொழி பேசுபவர்களாகவும் மேலும் 7.2% மும்மொழி பேசுபவர்களாகவும் உள்ளனர், எனவே மொத்தமாக மொழியைப் பேசுவோரின் சதவீதம் 127% ஆகும்.
2001 மக்கள்தொகை கணக்கெடுப்பின்படி பின்வரும் 29க்கும் மேற்பட்ட மொழிகள் பத்து இலட்சத்துக்கும் அதிகமானோரால் பேசப்படுகிறது.
மர்கவா
மர்கவா அல்லது மர்க்கவா (Merkava எபிரேயம்:, தேர்) என்பது இசுரேலிய பாதுகாப்புப் படைகளினால் பாவிக்கப்படும் பிரதான சண்டை கவச வாகனம். இக் கவச வாகன உருவாக்கம் 1973 இல் ஆரம்பித்து 1978இல் முழுப் பயன்பாட்டிற்கு வந்தது. நான்கு பிரதான மாற்றுவடிவ கவச வாகனங்கள் தயாராகவுள்ளன. இது முதன் முதலாக 1982 லெபனான் போரின்போது பரவலாகப் பாவிக்கப்பட்டது. "மர்கவா" எனும் பெயர் இசுரேலிய பாதுகாப்புப் படைகளின் ஆரம்ப உருவாக்கல் நிகழ்ச்சித் திட்டத்திலிருந்து பெறப்பட்டது.
வெளி இணைப்புக்கள்
பகுப்பு:கவச வாகனம் பகுப்பு:இசுரேலிய போர்த்தளபாடங்கள் பகுப்பு:இசுரேலியக் கண்டுபிடிப்புகள்
இளங்குன்னி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காஞ்சிபுரம் ரோமசரேசுவரர் கோயில்
காஞ்சிபுரம் ரோமசரேசுவரர் கோயில் (ரோமசரேசம்) என்றறியப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மிகவும் பழமையான திருக்கோயிலாக அறியப்பட்ட இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.
தல வரலாறு
முற்காலத்தில் இது பெரிய கோயிலாக இருந்திருக்க வேண்டும்; தற்போது மூலவர் - ரோமசரேசுவரர் மட்டுமே சிவலிங்க மூர்த்தமாக உள்ளார்.
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரத்தின் கிழக்கு பகுதியான மாமல்லன்நகர், சத்யா நகர் - பெரியார் நகர் இவைகளைக் கடந்து, தொடர்வண்டி பாதையை கடந்து சென்று இக்கோயிலை அடையலாம். மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்கிழக்கு திசையில், சுமார் 1 கிலோமீட்டர் தொலைவிலுள்ள திருக்கச்சிநெறிக்காரைக்காடு கோயிலுக்கு செல்லும் பாதையில் இக்கோயில் தாபிக்கப்பட்டுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
மகாவம்சம் தரும் இலங்கைச் சரித்திரம்
மகாவம்சம் தரும் இலங்கைச் சரித்திரம் எனும் நூல் கலாநிதி கந்தையா குணராசாவினால் எழுதப்பட்ட ஒரு வரலாற்று ஆய்வு நூலாகும். இந்த நூல் மகாவம்சம் எனும் நூலில் காணப்படுகின்ற இலங்கையின் வரலாறு தொடர்பான தகவல்களை சுருக்கமாகவும், உண்மைகளையும் பொய்மைகளையும் வாசிப்போர் விளங்கிக்கொள்ளும் வகையில் விளக்கியும் ஒரு ஆய்வு நூலாக வெளியிடப்பட்டது. இந்த நூல் இலங்கை, யாழ்ப்பாணம், கமலா பதிப்பகம் ஊடாக 2003ம் ஆண்டு வெளியிடப்பட்டது.
பகுப்பு:ஈழத்து நூல்கள்
ஜக் நிக்லோஸ்
ஜக் நிக்லோஸ் குழிப்பந்தாட்ட விளையாட்டில் சாதனைகள் பல படைத்து, உலகளாவிய நோக்கில் குழிப்பந்தாட்ட  இரசிகர்களால் நன்கு அறியப்பட்டவர். இவருக்கு 'தி கோல்டன் பேயார்' (The Golden Bear, தங்கக்கரடி) என்ற புனை பெயரும் உண்டு.
வெற்றிகளும் பட்டங்களும்
குழிப்பந்தாட்ட விளையாட்டில் மாசிட்டர் (Master) எனவும் கிராண்டுசிலாம் (Grand Slam) எனவும் அழைக்கப்படும் போட்டிகளில் 18 பட்டங்களை வென்று சாதனை நாட்டியவர்.
குழிப்பந்தாட்ட ஈடுபாடு
1959, 1961ம் ஆண்டுகளில் அமெரிக்க தொடக்கநிலையாளர்களுக்கான போட்டியில் கலந்துகொண்டு பட்டம் வென்றார். 1961ம் ஆண்டு பருவகால முடிவில் தொழில்சார் வீரராக ஒப்புயர்வு பெற்றார்.
முதலாவது உலகப் போட்டி
1962ம் ஆண்டு நடந்த ஐக்கிய அமெரிக்க போட்டியே நிக்லோசின் முதல் பன்னாட்டு குழிப்பந்தாட்டப் போட்டியாகும். அந்த முதல் போட்டியிலேயே பட்டம் வென்றார்.
பட்டங்கள்
1965, 1966ம் ஆண்டுகளில் தொடர்ச்சியாக மாசிட்டர்சு பட்டம் வென்றார். இதுவும் ஒரு சாதனையாகக் கருதப்படுகின்றது. அதேயாண்டு பிரித்தானிய ஒப்பன் (திறந்த போட்டி) பட்டத்தையும் கைப்பற்றினார்.
திரவியம்
திரவியம் ராஜகுமாரன் (29 ஏப்ரல் 1990) என்பவர் தமிழ்நாட்டுத் தொலைக்காட்சி நடிகர் ஆவார்.
ஜக் நிக்லோஸ்
பட்டங்கள்
1968, 1969களில் எந்தவொரு பெரிய வெற்றிப் பட்டத்தையும் வெல்லாத நிக்லோசு, 1970ல் மீண்டும் பிரித்தானிய பட்டத்தை வென்றார். 1971 முதல் 1980வரை மொத்தம் 9 பட்டங்களை கைப்பற்றினார். இதன் மூலம் 13 பிரதான குழிப்பந்தாட்டப் பட்டங்களை வென்றிருந்த பாபிச்யோன்சின் சாதனையை நிக்லோசு முறியடித்தார். புகழ்பெற்ற குழிப்பந்தாட்ட வீரர்கள் சங்க வல்லுநர் போட்டிகளில் 5 முறை பட்டம் வென்றுள்ளார்.
திரவியம்
ஆரம்பகால வாழ்க்கை
திரவியம் 1990 ஏப்ரல் 29 ஆம் தேதி தமிழ்நாட்டில் கோவையில் பிறந்தார். கோவையில் சி.எஸ்.ஐ பிஷப் அப்பசாமி கல்லூரியில் இளங்கலை பட்டம் பெற்றார். இவர் 15 ஜூன் 2014 அன்று தனது பெண்பரான ருதுவை திருமணம் செய்து கொண்டார், இவர்களுக்கு ஒரு பெண் குழந்தை உண்டு.
ஜக் நிக்லோஸ்
பட்டங்கள்
1986ம் ஆண்டு தனது 46வது வயதில் மாசிடர்சு பட்டத்தை நிக்லோசு கைப்பற்றினார். அதுவே அவர் வென்ற கடைசி குழிப்பந்தாட்டப் பட்டமாகும். 2005ம் ஆண்டு வரை தொடர்ந்து போட்டிகளில் பங்கேற்றார்.
திரவியம்
நடிப்புத் துறை
இவர் 2018 இல் விஜய் தொலைக்காட்சியில் ஈரமான ரோஜாவே என்ற தொடரின் மூலம் நடிப்புத்துறைக்கு அறிமுகமானார். இந்த தொடரில் வெற்றி என்ற கதாபாத்திரத்தில் கதாநாயகனாக நடித்துள்ளார். இந்த தொடர் இவருக்கு மிகப்பெரிய வெற்றியை கொடுத்தது. 2019 இல் விஜய் தொலைக்காட்ச்சி விருதுகளில் சிறந்த இளமையான ஜோடி என்ற விருது இவருக்கும் இவரின் ஜோடியான பவித்ராவுக்கு வழங்கப்பட்டது. இதே ஆண்டில் மிஸ்டர் அண்ட் மிசஸ் சின்னத்திரை என்ற விளையாட்டு போட்டி நிகழ்ச்சியில் தனது மனைவியுடன் கலந்து கொண்டார்.
ஜக் நிக்லோஸ்
பிற பணிகள்
குழிப்பந்தாட்டப் புல்தரை வடிவமைப்பு, அறக்கட்டளை, புத்தகம் எழுதுதல் உள்ளிட்ட பல துறைகளிலும் நிக்லோசு தற்போது ஈடுபாடுமிக்கவராக உள்ளார்.
திரவியம்
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு நடிகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்நாட்டு தொலைக்காட்சி பிரமுகர்கள்
ஜக் நிக்லோஸ்
பிற பணிகள்
பகுப்பு:அமெரிக்க விளையாட்டு வீரர்கள் பகுப்பு:குழிப்பந்தாட்ட விளையாட்டு வீரர்கள் பகுப்பு:1940 பிறப்புகள் பகுப்பு:வாழும் நபர்கள்
குந்தி
குந்தி மகாபாரதத்தில் கர்ணன் மற்றும் பஞ்ச பாண்டவர்களின் தாயார் அவார். இவர் பாண்டுவின் மனைவியாவார்.
யது குலத்தவரான சூரசேனர் வசுதேவருடைய தந்தை. வசுதேவர் கிருஷ்ணரின் தந்தை. குந்தி கிருஷ்ணனின் தந்தையாகிய வாசுதேவனின் சகோதரியுமாவார். சூரசேனனின் மகளாகிய பிருதை (பிரீதா) என்ற இயற்பெயருடைய இவர் குந்திபோஜ மன்னனால் தத்தெடுக்கப்பட்டு வளர்க்கப்பட்டதால் குந்தி என்ற பெயர் பெற்றார்.
குந்திபோஜர் மகளாக வளர்தல்
சூரசேனரின் நண்பர் குந்திபோஜர். குந்திபோஜருக்குப் பெண்குழந்தை இல்லை. குந்திபோஜருடன் தாம் கொண்ட நட்பால் தனக்குப் பிறக்கும் பெண்ணை வளர்த்துக் கொள்ளத் தருவதாக வாக்களித்தார் சூரசேனர். பொய் போகாத வாக்குடைய சூரசேனர், தமக்கு முதலில் பிறந்த பெண் குழந்தையான பிருதையை (குந்தி) நண்பர் வளர்க்கக் கொடுத்தார்.
நல்லிச்சேரி ஜம்புநாதசுவாமி கோயில்
நல்லிச்சேரி ஜம்புநாதசுவாமி கோயில் தஞ்சாவூர் மாவட்டத்தில் உள்ள சிவன் கோயிலாகும்.
அமைவிடம்
அய்யம்பேட்டை அருகில் இக்கோயில் அமைந்துள்ளது. நந்திதேவர் வழிபட்டதால் இவ்வூர் நந்திகேசுவரம் என்றழைக்கப்பட்டது. நடுவுச்சேரி என்றும் அழைக்கப்பட்டது. ஊரைச் சுற்றிலும் வயல்கள் நிறைந்த நிலையில் அறுவடையான நெல் இங்கு குவிக்கப்பட்டதால் நெல்லிச்சேரி என்று பெயர் பெற்றது. தற்போது நல்லிச்சேரி ஆக மாறியுள்ளது.
இறைவன், இறைவி
இக்கோயிலின் மூலவராக ஜம்புநாதசுவாமி உள்ளார். இங்குள்ள இறைவி அலங்காரநாயகி ஆவார்.
அமைப்பு
இக்கோயில்களுக்கு இரு வாயில்கள் உள்ளன. மூலவர் சன்னதிக்கு எதிரேயுள்ள மேற்கு வாசல் எப்போதும் பூட்டிய நிலையில் காணப்படும். இறைவி சன்னதிக்கு எதிரான வாயிலே முதன்மை வாயிலாக உள்ளது. வைஷ்ணதேவி எனப்படும் நல்லிமங்கை வழிபட்ட தலமாகும்.
கற்காலம்
right|150px|thumb|கற்கால அம்புமுனை thumb|right|150px|உலகிலேயே மிகப் பழையதாகக் கருதப்படும் ஜப்பானிய [[ஜோமோன் மட்பாண்டம்.]]
கற்காலம் என்பது, கருவிகளைச் செய்வதற்காகக் கற்கள் பயன்படுத்தப்பட்ட பரந்த வரலாற்றுக்கு முந்திய காலப் பகுதியைக் குறிக்கிறது. கற்கருவிகள் பலவகையான கற்களைக் கொண்டு செய்யப்படுகின்றன. எடுத்துக்காட்டாக, தீக்கற்கள் செதுக்கப்பட்டு வெட்டும் கருவிகளாகவும், ஆயுதங்களாகவும் பயன்படுத்தப்பட்டன. எரிமலைப்பாறைக் கற்களும், மணற்கற்களும் அரைக்கும் கற்களாகப் பயன்பட்டன. மிகப் பிந்திய கற்காலத்தில் களிமண் போன்ற வண்டற் படிவுகளைக் கொண்டு மட்பாண்டங்கள் செய்யப்பட்டன.
இது, மனிதனிடைய கூர்ப்பில் (பரிணாமம்), முதன் முதலாகத் தொழில்நுட்பம் பரவலாகப் பயன்படுத்தப்பட்ட காலப்பகுதியாகும். கிழக்கு ஆபிரிக்காவின் சமவெளிகளிலிருந்து மனிதர் உலகின் ஏனைய இடங்களுக்குப் பரவியதும் இக் காலப்பகுதியிலேயே. இது வேளாண்மை, விலங்கு வளர்ப்பு, செப்புத் தாதுக்களிலிருந்து செப்பின் உற்பத்தி என்பவற்றின் அறிமுகத்துடன் முடிவடைந்தது. இக்காலத்தில் மனிதர்கள் எழுத அறிந்திருக்கவில்லை என்பதால் எழுதப்பட்ட வரலாறு கிடையாது. எனவே இக்காலம் வரலாற்றுக்கு முந்திய காலம் எனப்படுகின்றது.
கற்காலம் (கல்லூழி) என்னும் சொல், இப் பரவலான காலப் பகுதியைக் குறிப்பதற்காக தொல்லியலாளர்களால் பயன்படுத்தப்படுகின்றது. அழியக்கூடிய பிற மென்மையான பொருட்களால் செய்யப்பட்டவற்றைக் காட்டிலும், கற்களால் செய்யப்பட்ட கருவிகள் பல ஆயிரம் ஆண்டுகளுக்குப் பின்னும் அழியாமல் இருக்கின்றன. தொல்லியலில் பயன்படும் மூன்று கால முறையில் கற்காலமே முதல் காலமாகும்.
தொல்லியலில் கற்காலம்
கல்லாலான தொல்பொருட்களே பல சமயங்களில் ஒரே எச்சங்களாக இன்றுவரை காணப்படுவதால் அக்காலங்களுக்கான தொல்லியல் ஆய்வில் கற்பகுப்பாய்வு முக்கியமானதும் சிறப்பானதுமாக அமைகின்றது. இது, கற்கருவிகளை அளப்பதன்மூலம் அவற்றின் வகை, தொழிற்பாடு, தொடர்பான தொழில்நுட்பம் என்பவற்றை முடிவு செய்வதை உள்ளடக்குகிறது.
சொல்லின் தற்காலப் பயன்பாடு
இச் சொல் தொடர்பான முக்கியமான ஒரு பிரச்சினை, வரலாற்றுக்கு முந்திய கால மனித முன்னேற்றமும், காலப் பகுதியும் அக்கால மனிதர்கள் பயன்படுத்திய கருவிகளைச் செய்யப் பயன்பட்ட பொருட்களைக் கொண்டே அளக்கப்படுகின்றன என்பதாகும். சமூக அமைப்பின் வகை, பயன்படுத்திய உணவு மூலங்கள், கடுமையான தட்பவெப்பச் சூழலுக்குத் தம்மை இசைவாக்கிக் கொண்டமை போன்றவை கருத்தில் எடுக்கப்படவில்லை. இது 19 ஆம் நூற்றாண்டில், மூன்று கால முறை உருவாக்கப்பட்ட போது இருந்த அறிவுநிலையின் விளைவு ஆகும். அக்காலத்தில் தொல்பொருட்களைக் கண்டுபிடிப்பதே தொல்லியல் அகழ்வாய்வுகளின் முக்கியமான நோக்கமாக இருந்தது. தற்காலத் தொல்லியல் நுட்பங்கள் பரந்த அளவிலான தகவல்களைப் பெறுவதை முதன்மைப் படுத்துகின்றன. இதனால், வரலாற்றுக்கு முந்திய காலம் தொடர்பான நமது அறிவு விரிவடைந்துள்ளதுடன், காலங்களுக்கு இடையேயான பிரிவுகள் நல்லமுறையில் உருவாகின்றன. இதனால், கற்காலம் போன்ற சொற்கள் பயனற்றுப் போகும் நிலை உருவாகி வருகிறது. மனித சமுதாயத்தில் கடந்த பல்லாயிரம் ஆண்டுகளாக நடைபெற்றுவந்த மாற்றங்கள் சிக்கலானவை என்பதையும்; அவை வேளாண்மையைக் கைக்கொண்டது, குடியேற்றங்களை அமைத்து நிலைத்து வாழப் பழகியமை, சமயம் போன்ற பல காரணிகளோடு தொடர்புபட்டவை என்பதையும் இப்போது நாம் அறிவோம். கருவிகளின் பயன்பாடு சமூகத்தின் செயற்பாடுகள் நம்பிக்கைகள் என்பவற்றைச் சுட்டும் ஒரு காரணி மட்டுமே.
இச் சொல் குறித்த இன்னொரு பிரச்சினை இது ஐரோப்பாவின் தொல்லியல் நாகரிகங்களை விளக்க எழுந்தது என்பதாகும். அமெரிக்கா, ஓசானியா போன்ற சில பகுதிகள் தொடர்பில், இச் சொற்களைப் பயன்படுத்துவது வசதிக் குறைவானது. இப் பகுதிகளில், வேளாண் மக்களும், வேடுவர் உணவு சேகரிப்போர் போன்றோரும் ஐரோப்பியரின் தொடர்பு ஏற்பட்ட காலம் வரை கருவிகள் செய்வதற்குக் கற்களைப் பயன்படுத்தி வந்துள்ளனர். உலோக வேலை, இப்பகுதி மக்களின் வாழ்க்கை தொடர்பில் மிகவும் முக்கியத்துவம் குறைவான ஒன்று. இதனால் இப் பகுதிகளின் வரலாற்றுக்கு முற்பட்ட காலத்தை ஆராய்வதற்கு வேறு வகையான பிரிவுகள் பயனுள்ளவை.
கற்காலத்தைத் தொடர்ந்து வருவது வழக்கமாக வெண்கலக்காலம் ஆகும். இக் காலத்தில் கருவிகள் செய்வதற்கு வெண்கலம் என்னும் உலோகம் பயன்பட்டது. வட ஆப்பிரிக்கா, ஆசியா, ஐரோப்பா ஆகிய பகுதிகளைச் சேர்ந்த பெரும்பாலான சமுதாயங்கள் கற்காலத்துக்கு வெளியே வரத்தொடங்கிய காலம் கிமு 6000 தொடக்கம் கிமு 2500 வரையான காலப்பகுதியாகும். கீழ்சகாராப் பகுதி ஆப்பிரிக்காவின் சில பகுதிகளில் கற்காலத்தைத் தொடர்ந்து நேரடியாகவே இரும்புக்காலம் உருவாகிவிட்டது. மையக் கிழக்குப் பகுதியிலும், தென்கிழக்கு ஆசியப் பகுதிகள் சிலவற்றிலும் கிமு 6000 ஆண்டுக் காலப்பகுதியில் கற்காலம் முடிவுக்கு வந்துவிட்டதாகப் பொதுவாக நம்பப்படுகின்றது. ஐரோப்பாவிலும், ஆசியாவின் எஞ்சிய பகுதிகளிலும் கற்காலம் முடிவுக்கு வந்தது ஏறத்தாழ கிமு 4000 ஆண்டுக் காலப் பகுதியிலாகும். தென்னமெரிக்காவைச் சேர்ந்த முன்-இன்காப் பண்பாடுகள் கிமு 2000 ஆண்டுகள் வரை கற்காலத்திலேயே இருந்தன. இதன் பின்னரே செப்பு, பொன் போன்ற உலோகங்கள் அறிமுகமாயின. ஆஸ்திரேலியாவில் கற்காலம் 17 ஆம் நூற்றாண்டுவரை நீடித்தது.
கற்காலப் பிரிவுகள்
கற்காலம் 3 பகுதிகளாக வகுக்கப்படுகின்றது. இவை:
என்பனவாகும். புதிய தொல்லியல் கண்டுபிடிப்புக்கள் இடம்பெற்றபோது புதிய காலப்பகுதிகளும், துணைக் காலப்பகுதிகளும் சேர்க்கப்பட்டன. வெவ்வேறு இடங்களில் நிலைமைகளை விளக்குவதற்காகப் புதிய முறைகளும் உருவாக்கப்பட்டன. கூடிய நவீனமான காலப்பகுப்பு ஒன்று பழைய கற்காலத்திலிருந்து புதிய கற்காலம் வரை பின்வருமாறு அமைகின்றது.
பழைய கற்காலம்
பழைய கற்காலம் கற்கருவிகளின் உருவாக்கத்தோடு தொடர்புள்ள வரலாற்றுக்கு முற்பட்ட காலம். இது மனிதர் இப்புவியில் வாழ்ந்த காலத்தின் பெரும்பகுதியை உள்ளடக்குகிறது (ஏறத்தாழ மனித வரலாற்றின் 99%). இது 2.5 அல்லது 2.6 மில்லியன் ஆண்டுகளுக்கு முன்பிருந்து இக் காலம் தொடங்குகிறது. இது ஹோமோ ஹபிலிசுகள் போன்ற ஹொமினிட்டுகள் கற்கருவிகளை அறிமுகப்படுத்தியதில் இருந்து கிமு 10,000 ஆண்டளவில் வேளாண்மை அறிமுகப்படுத்தப்பட்டது வரை நீடித்தது. பழையகற்காலம் பத்து இலட்சத்துக்கு மேற்பட்ட ஆண்டுகளை உள்ளடக்கியது. இக் காலத்தில் மனிதனுடைய கூர்ப்பின் மீது தாக்கங்களை ஏற்படுத்திய பல பெரிய காலநிலை மாற்றங்கள் ஏற்பட்டன. இடைக்கற்காலத்தின் தொடக்கத்துடன் பழையகற்காலம் முடிவுற்றது.
கீழ் பழையகற்காலம்
ஆப்பிரிக்காவில், பிளியோசீன் காலப்பகுதியின் முடிவுக்கு அணித்தாக, நவீன மனிதர்களின் தொடக்க மூதாதைகளான ஹோமோ ஹபிலிசுகள் உருவாக்கிய கற்கருவிகள் ஒப்பீட்டளவில் மிகவும் எளிமையானவை. இவர்கள் பிற விலங்குகளால் கொல்லப்பட்ட விலங்குகளின் இறைச்சியையும், காட்டுத் தாவர உணவுகளையும் உண்டு வாழ்ந்தனர். விலங்குகளை வேட்டையாடவில்லை. சுமார் 1.5 மில்லியன் ஆண்டுகளுக்கு முன்னர் மேலும் கூர்ப்படைந்த ஹோமோ இரெக்டசு என்னும் மனித இனம் தோன்றியது. ஹோமோ இரக்டசுக்கள் தீயைக் கட்டுப்படுத்திப் பயன்படுத்தக் கற்றுக்கொண்டதுடன், சற்றுச் சிக்கலான கற்கருவிகளையும் பயன்படுத்தினர். அத்துடன் இவர்கள் ஆப்பிரிக்காவில் இருந்து ஆசியாவை நோக்கிப் பரவினர். சீனாவிலுள்ள சூக்கோடியன் (Zhoukoudian) போன்ற களங்கள் இதனை எடுத்துக்காட்டுகின்றன. ஒரு மில்லியன் ஆண்டு அளவிலேயே ஐரோப்பாவில் மனிதர்கள் வாழ்ந்ததற்கான முதற் சான்றுகள் கிடைத்துள்ளன. அத்துடன் மேம்பட்ட கைக்கோடரி பயன்பட்டதும் அறியப்பட்டுள்ளது.
====நடு பழையகற்காலம் ==== நடு பழையகற்காலம் (ஆங்கிலம்: Middle Paleolithic) என்பது பழையகற்காலத்தின் இரண்டாம் உட்பிரிவு ஆகும். 300,000 இருந்து  30,000 வரையிலான ஆண்டுகளுக்கு முன் இருந்த காலமே நடு பழையகற்காலம் ஆகும். உலகின் வெவ்வேறு பகுதிகளிடையே இக்காலம் கவனிக்கத்தக்க மாற்றங்களுக்கு உட்படும். நடு பழையகற்காலத்தை தொடர்ந்து, மேல் பழையகற்காலம் (மூன்றாம் உட்பிரிவு) ஆகும்.
மேல் பழையகற்காலம்
35,000 தொடக்கம் 10,000 ஆண்டுக் காலத்துக்கு முன்னர் மேல் பழைய கற்காலம் என அழைக்கப்படும் காலத்தில் நவீன மனிதர்கள் புவியில் மேலும் பல இடங்களுக்குப் பரவினர். ஐரோப்பாவில் காணப்பட்ட இஅனித இனங்களில், குரோ-மக்னன்களதும், நீன்டெதால்களினதும் இயல்புகள் கலந்து காணப்பட்டன. சிக்கலான கற்கருவித் தொழில்நுட்பங்கள் விரைவாக அடுத்தடுத்துத் தோன்றின.
கடல் மட்டம் குறைவாக இருந்த அக்காலத்தில் வெளிப்பட்டு இருந்த பெரிங் நில இணைப்பு மூலம் மனிதர்கள் அமெரிக்காக்களில் குடியேறினர். இம்மக்கள் பாலியோ இந்தியர்கள் என அழைக்கப்படுகின்றனர். 13,000 ஆண்டுகளுக்கு முற்பட்ட குளோவிஸ் பண்பாட்டுக்குரிய களங்களே இவர்களின் மிகப் பழைய காலத்துக்கு உரியனவாக ஏற்றுக்கொள்ளப் பட்டுள்ளன. பொதுவாக சமுதாயங்கள் வேட்டையாடுபவர்களாகவும், உணவு சேகரிப்பவர்கள் ஆகவும் இருந்தாலும், வெவ்வேறு சூழல்களுக்குப் பொருத்தமான வகையில் கற்கருவி வகைகள் உருவானதைக் காணக்கூடியதாக உள்ளது.
புதிய கற்காலம்
புதிய கற்காலத்தில், வேளாண்மை, மட்பாண்டங்களின் வளர்ச்சி, கட்டல் ஹூயுக் (Çatal Hüyük ), எரிக்கோ போன்ற பெரிய குடியிருப்புக்களின் தோற்றம் என்பன முக்கியமான சிறப்பியல்புகளாக இருந்தன. முதலாவது புதிய கற்காலப் பண்பாடுகள் கி.மு 7000 ஐ அண்டித் தோற்றம் பெற்றன. தொடர்ந்து மத்தியதரைக் கடல் பகுதி, சிந்துச் சமவெளி, சீனா, தென்கிழக்கு ஆசியா போன்ற பகுதிகளிலும் புதிய கற்காலப் பண்பாடு பரவியது.
கூடிய அளவில் பயிர்களை அறுவடை செய்வதற்கும் பதப்படுத்துவதற்குமான தேவை ஏற்பட்டதால், அரைப்பதற்கும், தீட்டுவதற்குமான கற்கருவிகள் பரவலாகப் பயன்பாட்டுக்கு வந்தன. முதன் முதலாக பெரும் அளவிலாக கட்டுமானங்கள் அமைக்கப்பட்டன. இது, இத்தகைய வேலைகளில் பெருமளவில் ஆட்களை ஈடுபடுத்துவதற்கான வளங்கள் இருந்ததை எடுத்துக்காட்டுகின்றது. எந்த அளவுக்கு இந் நிகழ்வுகள், உயர்குடியினரும், சமூகப் படிநிலை அமைப்பும் தோன்றுவதற்குக் காரணமாக இருந்தன என்பது இன்னும் விவாதத்துக்கு உரியதாகவே உள்ளது. பொலினீசிய சமுதாயங்களைப் போலச் சில சிக்கலான படிமுறை அமைப்புக்கொண்ட சமுதாயங்கள் பிந்திய புதியகற்காலத்தில் உருவாகியிருந்தாலும், பெரும்பாலான புதியகற்காலச் சமுதாயங்கள் எளிமையானவை ஆகவும் சமத்துவச் சமுதாயங்களாகவுமே இருந்தன. எனினும், இவை தமக்கு முந்திய பழையகற்காலச் சமுதாயங்களைவிடக் கூடிய படிமுறை அமைப்புக் கொண்டவையாகவே இருந்தன. நிலையாக வாழத்தொடங்கிய சமுதாயங்கள் தமக்குத் தேவையான பொருட்களைப் பல நூறு மைல்களுக்கு அப்பாலுள்ள இடங்களில் இருந்து பெற்றுக் கொள்ளக்கூடிய வகையில் புதியகற்காலத்தில் வணிக நடவடிக்கைகள் இருந்ததற்கான சான்றுகள் உள்ளன. ஸ்காட்லாந்துக்கு அப்பால் அமைந்துள்ள ஆர்க்னித் தீவில் உள்ள ஸ்காரா பிரே, புதியகற்கால ஊருக்கு ஐரோப்பாவில் உள்ள எடுத்துக்காட்டு ஆகும். இச் சமுதாயத்தினர் கல்லாலான படுக்கைகளையும், பொருட்கள் வைக்கும் தட்டுக்களையும், உள்ளகக் கழிவறைகளையும் கூட அமைத்திருந்தனர்.
வெளி இணைப்புகள்
பகுப்பு:கற்காலம் பகுப்பு:கால வரிசைப்படி வரலாறு
சென்னை எழும்பூர் - தஞ்சாவூர் முதன்மை வழித்தடம்
சென்னை எழும்பூர் - தஞ்சாவூர் முதன்மை வழித்தடம், இந்திய மாநிலமான தமிழ்நாட்டிலுள்ள சென்னை எழும்பூரையும், தஞ்சாவூரையும் இணைக்கிறது. இது சென்னை - தஞ்சாவூர் - திருச்சிராப்பள்ளி வழித்தடத்தின் பகுதியாகும். இதன் கிளை தடங்கள்: செங்கல்பட்டு - அரக்கோணம், விழுப்புரம் - பாண்டிச்சேரி, கடலூர் துறைமுகம் - விருத்தாச்சலம், மயிலாடுதுறை - திருவாரூர் ஆகியன. இந்த வழித்தடம் தென்னக இரயில்வேயின் வரம்புக்குள் உள்ளது.
இணைப்புகள்
பகுப்பு:தமிழகத் தொடருந்து வழித்தடம்
சிங்காநல்லூர் தொடருந்து நிலையம்
சிங்காநல்லூர் தொடருந்து நிலையம் (Singanallur railway station) என்பது கோயம்புத்தூர் நகரில் உள்ள ஒரு தொடருந்து நிலையம் ஆகும். இந்த தொடருந்து நிலையம் இருகூர் மற்றும் பீளமேடு இடையே அமைந்துள்ளது.
கோவை புறநகர் தொடருந்து
கோயம்புத்தூர் புறநகர் இரயில்வே கோயம்புத்தூர் நகரத்திற்காகத் திட்டமிடப்பட்ட ஒரு வட்ட புறநகர் தொடருந்து சேவை ஆகும். கோயம்புத்தூர் சந்திப்பு, போத்தனூர், வெள்ளலூர், இருகூர், சிங்காநல்லூர், பீளமேடு மற்றும் கோயம்புத்தூர் வடக்கு வழியாகச் செல்ல வட்ட ரயில் பாதை உதவும். இது நிச்சயமாக நகரச் சாலைகளின் நெரிசலைக் குறைக்கும்.
இணைப்பு
சிங்காநல்லூர் தொடருந்து நிலையம்14 கி.மி. தொலைவில் உள்ள காந்திபுரம் மத்திய பேருந்து நிலையம் சாலை மார்க்கமாக இணைக்கப்பட்டுள்ளது. இங்கிருந்து உக்கடம் பேருந்து முனையம் சுமார் 10.3 கி.மீ. தொலைவிலும் சாய்பாபா நகர் பேருந்து முனையம் சுமார் 14 கி.மீ. தொலைவிலும் கோயம்புத்தூர் சந்திப்பு தொடருந்து நிலையம் சுமார் 9.9 கி.மீ. தொலைவிலும் கோயம்புத்தூர் பன்னாட்டு வானூர்தி நிலையம் 4.6 கி.மீ. தொலைவிலும் உள்ளது.
வெளி இணைப்புகள்
பகுப்பு:சேலம் தொடருந்து கோட்டம் பகுப்பு:தமிழகத் தொடருந்து சந்திப்புகள் பகுப்பு:கோயம்புத்தூரில் உள்ள தொடருந்து நிலையங்கள்
தனிமையுணர்வு
தனிமையுணர்வு என்பது சமூக உறவுகளுடனான மனக்கசப்பினால், வெறுமையைத் தோன்றச் செய்யும் ஒரு துன்பமான மன உணர்வு ஆகும். மக்கள் தங்களின் வாழ்க்கைச் சம்பவங்கள் மற்றும் பொதுவான பல காரணங்களால் இவ்வுணர்வை அடைவர். உதாரணமாக, சிறு வயதிலும் இளைய பருவத்திலும் தோழமை இன்றி வாடுவது, தனக்கு உதவும் மனிதர்களுக்காக ஏங்குவது போன்றவை இவ்வுணர்வைத் தோற்றுவிக்கலாம். பெரும்பாலானவர்கள் முதல்முறையாகத் தோன்றும் தனிமையுணர்வைத் தங்களின் குழந்தைப் பருவத்திலேயே அடைகின்றனர். தனிமையுணர்வு ஏற்படுவதற்கு, காதல் பிரிவு, திருமணமுறிவு அல்லது நெருங்கியவர்களின் பிரிவு போன்றவை காரணங்களாகும். சில நேரங்களில், பலர் தமக்கு உதவியாய் இருந்தாலும், நெருங்கிய மனிதரின் இறப்பும் தனிமையுணர்வைத் தோற்றுவிக்கும். தனிமையுணர்வைப் போக்க வாழ்வின் மாற்றங்களை ஏற்றுக் கொள்ளும் பக்குவத்தைப் பெற வேண்டும். கைதிகளைத் தனிச் சிறையில் அடைத்து தனிமையுணர்வை பெறச் செய்யும் முறை முற்காலத்தில் தண்டனையாக வழங்கப்பட்டது குறிப்பிடத்தக்கது.
மேலும் பார்க்க
பகுப்பு:குறுங்கட்டுரைகள் பகுப்பு:உணர்ச்சிகள்
1075 எலினா
1075 எலினா (1075 Helina) என்பது சூரியனைச் சுற்றி வருகின்ற ஒரு சிறு கோள் ஆகும். இது 29 செப்டம்பர் 1926 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.
வெளி இணைப்புகள்
பகுப்பு:சிறுகோள்கள்
மின்னாம்பள்ளி வன்னியம்மன் கோயில்
மின்னாம்பள்ளி வன்னியம்மன் கோயில் தமிழ்நாட்டில் கரூர் மாவட்டம், மின்னாம்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இங்கிலாந்தின் இரண்டாம் யேம்சு
இரண்டாம் மற்றும் ஏழாம் யேம்சு (James II and VII, 14 அக்டோபர் 1633பழைய நாட்காட்டி – 16 செப்டம்பர் 1701) என்பவர் இங்கிலாந்து, மற்றும் அயர்லாந்து ஆகியவற்றின் இரண்டாம் யேம்சு மன்னராகவும், இசுக்கொட்லாந்தின் ஏழாம் யேம்சு மன்னராகவும், 1685 பெப்ரவரி 6 முதல் 1688 வரை பதவியில் இருந்தவர். 1688 இல் இடம்பெற்ற புரட்சியில் இவர் பதவியில் இருந்து அகற்றப்பட்டார். இவரே இங்கிலாந்து, இசுக்கொட்லாந்து, அயர்லாந்து ஆகிய நாடுகளின் கடைசி ரோமன் கத்தோலிக்க மன்னராக இருந்தார்.
முதலாம் சார்லசு மன்னரின் உயிருடனிருந்த இரண்டாவது மகனான இரண்டாம் யேம்சு, இவரது சகோதரரான இரண்டாம் சார்லசு இறந்ததை அடுத்து மன்னராக முடிசூடினார். பிரித்தானியாவின் அரசியலில் பெரும் செல்வாக்குச் செலுத்தி வந்த சீர்திருத்தவாதிகள் இவரை பிரெஞ்சு-சார்பானவராகவும், கத்தோலிக்க-சார்பானவராகவும், ஒரு முழுமையான அதிகாரம் கொண்ட ஆட்சியாளராக சந்தேகக் கண்ணோடு நோக்கினர். இரண்டாம் யேம்சு தனது வாரிசாகக் கத்தோலிக்கரான இளவரசர் யேம்சு பிரான்சிசு எட்வர்டு ஸ்டுவர்ட்டை அறிவித்ததை அடுத்து இங்கிலாந்தில் புரட்சி வெடித்தது. மன்னரின் புரட்டத்தாந்து மருமகனான மூன்றாம் வில்லியமை நெதர்லாந்தில் இருந்து படையினரைக் கொண்டு வந்து அரசனுக்கு எதிராகப் புரட்சியில் ஈடுபடுமாறு தூண்டினர். 1688 ஆம் ஆண்டில் இப்புரட்சி இடம்பெற்று வெற்றி பெற்றது. இரண்டாம் யேம்சு மன்னர் இங்கிலாந்தில் இருந்து வெளியேறினார். இங்கிலாந்து நாடாளுமன்றம் 1688 டிசம்பர் 11 இல் இவர் பதவியில் இருந்து அகற்றப்பட்டார் என அறிவித்தது. இசுக்கொட்லாந்து நாடாளுமன்றம் 1689 ஏப்ரல் 11 இல் பதவியில் இருந்து அகற்றப்பட்டதாக அறிவித்தது. யேம்சின் மூத்த மகளும், புரொட்டத்தாந்து மதத்தவருமான இரண்டாம் மேரியையும், அவரது கணவர் ஒரேஞ்சின் வில்லியமும் மன்னர்களாக அறிவிக்கப்பட்டனர். இரண்டாம் யேம்சு 1689 இல் அயர்லாந்து வந்திறங்கிய போது ஆட்சியைக் கைப்பற்ற முனைந்தார். 1690 சூலையில் இடம்பெற்ற போரில் இவரது படையினர் தோல்வியடைந்தனர். இதனை அடுத்து யேம்சு பிரான்சு திரும்பினார். தனது வாழ்வின் இறுதிப் பகுதியை அவரது மைத்துனரான பிரான்சின் பதினான்காம் லூயியின் ஆதரவில் கழித்தார். யேம்சு 1701 செப்டம்பர் 16 அன்று மூளைக் காய்ச்சல் நோயால் பாதிக்கப்பட்டு இறந்தார்.
இரண்டாம் யேம்சு மன்னர் இங்கிலாந்து நாடாளுமன்றத்துடனான முரண்பாடுகள், மற்றும் ஆங்கிலேய ரோமன் கத்தோலிக்கர்களுக்கும், புரட்டத்தாந்து எதிர்ப்பாளிகளுக்கும் சமயச் சுதந்திரம் கிடைக்க ஆதரவளித்தமை போன்றவற்றுக்காக பெரிதும் அறியப்பட்டார்.
வெளி இணைப்புகள்
பகுப்பு:ஐக்கிய இராச்சியத்தின் அரசர்கள் பகுப்பு:1633 பிறப்புகள் பகுப்பு:1701 இறப்புகள் பகுப்பு:இங்கிலாந்தின் அரசர்கள்
சீக்கியம் மற்றும் இந்து சமயம்
இந்து சமயம் மற்றும் சீக்கிய சமயம் (Hinduism and Sikhism) பஞ்சாப் பகுதியில் தோன்றிவைகள். இந்து சமயம் மூவாயிரத்திற்கும் முற்பட்ட ஆண்டுகளுக்கு முன் தோன்றி, படிப்படியாக வளர்ச்சியடைந்த பண்டைய சமயமாகும். ஆனால் சீக்கிய சமயம், இந்து குடும்பத்தில் பிறந்தவரான குரு நானக் என்பவரால், பதினைந்தாம் நூற்றாண்டில், முகலாயர்கள் ஆட்சிக்காலத்தில் நிறுவப்பட்டது.
கர்மா, தருமம், மோட்சம், மாயா, சம்சாரா போன்ற தத்துவக் கருத்துகளை இந்து மற்றும் சீக்கிய சமயங்கள் பகிர்ந்து கொள்கின்றன. முகலாயர்களின் அடக்குமுறைகளிலிருந்து தங்களை காத்துக் கொள்வதற்காகவும், முகலாயர்களை எதிர்கொள்வதற்கும், பஞ்சாப் பகுதியில் வாழ்ந்த பெரும்பான்மையான இந்துக்கள் தங்களை சீக்கிய சமயத்தில் இணைத்துக் கொண்டனர். முதல் முகலாய ஆட்சியாளரான பாபரை எதிர்த்து, சீக்கிய சமயம் தோற்றுவிக்கப்பட்டது.
ஒற்றுமை வேற்றுமைகள்
இந்து சமயத்தின் உபநிடதங்கள் மற்றும் பிரம்ம சூத்திரம் ஆகிய வேதாந்தங்களில் கூறியுள்ள நிர்குண பிரம்ம  தத்துவத்தை ஆதாரமாகக் கொண்டு உருவமற்ற இறைவனை சீக்கிய சமயம் ஏற்றுக் கொள்கிறது. இந்து சமூகத்தில் பிறந்த குரு நானக் பக்தி இயக்கத்தை வளர்த்து, சீக்கிய சமயத்தின் அடிப்படை கருத்துருக்களை நிறுவியவர். சீக்கிய சமய மரபின் அடிவேர்கள், சாதுக்கள் பரப்பிய பக்தி இயக்கமாகும்.
குரு தேக் பகதூர்
முகலாயர் ஆட்சிக் காலத்தில் அடக்குமுறைகளுக்கு ஆளாகப்பட்ட பஞ்சாப் பகுதி இந்துக்கள், தங்களை சீக்கிய சமயத்தினரும், அவர்களது குருமார்களும் காப்பார்கள் என நம்பிக்கையுடன் வாழ்ந்தனர். பஞ்சாப் மற்றும் ஜம்மு காஷ்மீர் பகுதியில் வாழ்ந்த இந்து மற்றும் சீக்கிய மக்களிடையே, முகலாய ஆட்சியினர்களுக்கு எதிராக வீர உணர்வை ஊட்டினார் குரு தேக் பகதூர். அவுரங்கசீப் ஆட்சிக் காலத்தில், இந்து சமயம் மற்றும் சீக்கிய சமயத்தினரின் வழிபாட்டு இடங்களை சிதைத்தும், தீர்த்த யாத்திரை போன்ற சமயக் கடமைகளை நிறைவேற்ற மொகலாய அரசினர் வரி  வசூலித்தை குரு தேக் பகதூர் மிகக் கடுமையாக எதிர்த்தார்.
தேக் பகதூரின் மகனும், சீக்கிய சமயத்தின் இறுதி குருவுமான குரு கோவிந்த சிங்கால் பதிவு செய்யப்பட்ட ஆவணங்களின் படி, குரு தேக் பகதூர், காஷ்மீர் இந்துக்களை பாதுகாப்பதாக வாக்குறுதி அளித்திருந்தார். அவுரங்கசீப், குரு தேக் பகதூரை தில்லிக்கு வரவழைத்து, அவரை இசுலாமிய சமயத்திற்கு கட்டாய மதம் மாற வேண்டும் அல்லது இறக்க நேரிடும் என எச்சரித்தார். அவுரங்கசீப்பின் எச்சரிக்கையை பொருட்படுத்தாத காரணத்தினால், குரு தேக் பகதூர் சிறையில் பல வாரங்கள் அடைக்கப்பட்டார். இறுதியாக பொது மக்கள் முன்னிலையில் தேக் பகதூர் தன் கழுத்தை தானே அறுத்துக் கொண்டு உயிர்த் தியாகம் செய்தார்.
ஒரு கடவுள் மற்றும் பல கடவுள் கோட்பாடு
சீக்கிய சமயம் உருவமற்ற ஒரு கடவுள் நம்பிக்கை கொண்டவர்கள். இந்து சமயம் உருவமுள்ள, பல கடவுள் வழிபாட்டில் நம்பிக்கை கொண்டது.
சமய நம்பிக்கைகள்
சீக்கிய சமயத்தினர் சடங்குகளில் நம்பிக்கை அற்றவர்கள். சமயக் குருக்களின் பெயர்களை மட்டும் தியானம் செய்பவர்கள். இந்து சமயத்தில் சைவம், வைணவம், சாக்தம், காணாபத்தியம், கௌமாரம், சௌரம் என முக்கியப் பிரிவுகள் இருப்பதால், சமயச் சடங்குகளிலும் வேறுபாடுகள் உள்ளது.
சிலை வழிபாடு
சீக்கிய சமயம் சிலை வழிபாட்டை மறுக்கிறது. இந்து சமயத்தினர் தெய்வங்களின் சிலை வழிபாட்டில் நம்பிக்கை உடையவர்கள். இந்து சமயம் சிலை வழிபாட்டுடன் பஞ்சபூதங்களையும் வழிபடும் முறை கொண்டுள்ளது. லிங்கத்தை நிறுவி அதனை சிவனாக வழிபடும் முறையும் இந்து சமயத்தின் சைவப் பிரிவில் உள்ளது.
இளங்கோ குமரவேல்
இளங்கோ குமரவேல் இந்தியத் திரைப்பட நடிகரும், திரைகதை எழுத்தாளரும் ஆவார். 2001இல் மாயன் திரைப்படத்தின் மூலம் நடிகரானார். இவர் கூத்துப்பட்டறையில் பயிற்சி பெற்றவர். கற்றது களவு திரைப்படத்தின் திரைக்கதை எழுதியுள்ளார்.
சீக்கியம் மற்றும் இந்து சமயம்
வீடு பேறு
சீக்கிய சமயத்தின் ஆன்மீக விடுதலை என்ற கருத்துரு, இந்து சமயத்தினரின் முக்தி என்ற கருத்துரு போன்றதே. முக்தி பேறு பிறவிச்சுழற்சி தடுத்து, பிறவா நிலை அடைவதாகும். இறை அருளால் மட்டுமே முக்தி கிடைக்கும் என்பது சீக்கிய சமயத்தின் நம்பிக்கையாகும். சீக்கிய சமய சாத்திரங்களில் முக்தி பேறை விட இறை பக்தி அதிகம் வலியுறுத்தப்படுகிறது.
இளங்கோ குமரவேல்
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ்நாட்டுத் திரைப்பட நடிகர்கள் பகுப்பு:தமிழ்நாட்டுத் திரைக்கதை எழுத்தாளர்கள் பகுப்பு:1965 பிறப்புகள்
சீக்கியம் மற்றும் இந்து சமயம்
வீடு பேறு
இந்துக்கள் போன்று சீக்கியர்களும், வீடுபேற்றிக்காக இறைவன் அல்லது குருவின் பெயரை தொடர்ந்து மனதில் உச்சரித்து, (நாம ஜெபம்) தியானிக்கும் பழக்கம் உடையவர்கள். .
ஒற்றுமைகள்
இந்து - சீக்கிய சமயத்திற்கிடையே உள்ள ஒற்றுமைகள்:
பண்பாடு மற்றும் திருமணங்கள்
சீக்கிய சமயத்தினர் தங்களது சமயத் தத்துவங்களும்; சமூக கட்டமைப்பும், தங்களது முன்னோர்களின் இந்து சமயத்தைப் போன்றதே எனக் கருதுகிறார்கள். சீக்கியர்-இந்துக்களிடையே, குறிப்பாக கத்ரி சமூகத்திரிடையே, சமயக் கலப்புத் திருமணங்கள் தொடர்ந்து நடைபெறுகிறது. பஞ்சாப், அரியானா போன்ற பகுதிகளில் உள்ள பல இந்துக் குடும்பத்தினர் தங்களின் முதல் ஆண் குழந்தையை, சீக்கிய மரபுப் படி வளர்க்கின்றனர்.
அதே போன்று ஜம்மு பகுதியில் வாழும் டோக்ரி மொழி பேசும் டோக்ரா சமூகத்தைச் சேர்ந்த இந்து - சீக்கியரிடையே கலப்புத் திருமணங்கள் தொடர்கிறது.
இந்து சமய சாதிய கட்டமைப்புகள், சீக்கிய சமயத்திலும் இருப்பதால், ஒரே சாதியைச் சேர்ந்த இந்து - சீக்கியகளிடையே சமயக் கலப்புத் திருமணங்களை பெற்றோர்களே முன்னின்று நடத்துகின்றனர்.
மேலும் படிக்க
பகுப்பு:சீக்கியம் பகுப்பு:இந்து சமயம் பகுப்பு:பஞ்சாப்
சைதாப்பேட்டை சௌந்தரேசுவரர் கோவில்
சைதாப்பேட்டை சௌந்தரேசுவரர் கோயில் என்பது சென்னை மாவட்டத்தில் சைதாப்பேட்டையில் அமைந்துள்ளது. இத்தலத்தினை வடதிருநாரையூர் என்று அழைத்துள்ளனர்.
இத்தலத்தில் வன்னி, கொன்றை, வில்வம் ஆகிய மரங்கள் உள்ளன. இதில் வன்னிமர வழிபாடு சனிக்கிழமைகளில் நடைபெறுகிறது. இக்கோயில் பிராமணர் தெருவில் அமைந்துள்ளது. சைதாப்பேட்டை காரணீசுவர் கோயிலிருந்து தெற்கு பகுதியில் உள்ளது.
இத்தலத்தின் மூலவர் சௌந்தரேஸ்வரர் என்றும், அம்பிகை திரிபுரசுந்தரி என்றும் அழைக்கப்படுகிறார். இத்தலத்தின் தலவிருட்சமாக வன்னி மரம் உள்ளது.
நாரை பறவையானது இத்தலத்தின் மூலவரை வணங்கியமையால் இத்தலத்தினை வடநாரையூர் என்கின்றனர்.
திருப்பணிகள்
இச்சிவாலயத்தினை 12ம் நூற்றாண்டில் சதயன் என்பவர் கட்டினார். 15 மற்றும் 17 ம் நூற்றாண்டில் திருப்பணி நடைபெற்றுள்ளது.
ஆதாரங்கள்
பகுப்பு:சென்னை மாவட்டத்திலுள்ள சிவன் கோயில்கள்
கோத்தாரிக் கல்விக் குழு
கோத்தாரிக் கல்வி ஆணையம் (Kothari Education Commission) கல்வி வளர்ச்சியில், அளவையும் தரத்தையும் மேம்படுத்த இந்திய அரசுக்கு ஆலோசனைகள் அளித்திடும் நோக்கத்தோடு 1964ம் ஆண்டு ஜூலை மாதம் பாராளுமன்றத்தில் நிறைவேற்றப்பட்ட தீர்மானம் மூலம் உருவாக்கப்பட்டது. தொடக்கக் கல்வி முதல் பல்கலைக் கழக கல்வி வரை இந்தியக் கல்வியின் அனைத்து நிலைகளிலும் உள்ள அனைத்து பிரச்சனைகளையும் ஆராய்ந்து, அதற்கான உரிய தீர்வுகளை அரசுக்கு பரிந்துரைக்குமாறு இக்குழுவுக்கு உத்தரவிடப்பட்டது.
கோத்தாரிக் கல்விக் குழு தோற்றம்
இந்திய பாராளுமன்றம் 14 ஜூலை 1964ல் கொண்டுவந்த தீர்மானத்தின் படி, அன்றைய பல்கலைக்கழக மானியக் குழுவின் தலைவராக இருந்த போராசிரியர். டி. எஸ். கோத்தாரி அவர்களின் தலைமையில் இக்குழு அமைக்கப்பட்டது. எனவே இக்குழு கோத்தாரிக் கல்விக் குழு என அழைக்கப்படுகின்றது. 14 உறுப்பினர்கள், 1 செயலர், 1 இணைச் செயலர் மற்றும் 1 தலைவர் என மொத்தம் 17 உறுப்பினர்களைக் கொண்டது இக்குழு. குழுவின் '''தலைவர் பேராசிரியர். D.S. கோத்தாரி,''' பூனே நகரத்தில் அரசியல், பொருளாதாரக் கழகத்தின் நிதி, நிர்வாகம் மற்றும் திட்டமிடுதல் துறையின் தலைவராக விளங்கிய திரு. J.P. நாயக் செயலராகவும், J.F.மெக்டோகல் (J.F.McDougall) இணைச் செயலராகவும் நியமிக்கப்பட்டனர். பிரிட்டன், ஐக்கிய அமெரிக்க நாடு, பிரான்ஸ், ஜப்பான் மற்றும் சோவியத் யூனியன் ஆகிய நாடுகளின் கல்வியாளர்கள் தலா ஒருவர் வீதம் இக்குழுவில் உறுப்பினர்களாக நியமிக்கப்பட்டனர். மேலும் பல்வேறு நாடுகளைச் சார்ந்த 20 நிபுணர்களின் ஆலோசனைகளும் இக்குழுவுக்கு கிடைத்தது.
குழுவின் அறிக்கை
இக்குழு தனது ஆய்வுகளை தேசத் தந்தை மகாத்மா காந்தியடிகளின் பிறந்த நாளான அக்டோபர் 2, 1964 அன்று தொடங்கியது. குழு சுமார் நூறு நாட்களுக்கும் மேல் நாட்டின் அனைத்து மாநிலங்கள் மற்றும் மத்திய நிர்வாகப் பகுதிகளில் உள்ள பல்கலைக் கழகங்கள், கல்லூரிகள் மற்றும் பள்ளிகளுக்கு பயணம் செய்து ஆசிரியர்கள், கல்வியாளர்கள், நிர்வாகிகள் மற்றும் மாணவர்களுடன் கலந்துரையாடி தகவல்களை திரட்டினர். மேலும், சமூகத்தின் பலதரப்பட்ட சுமார் 9000 மக்களையும் சந்தித்து அவர்களின் கருத்துக்களையும் கேட்டறிந்தனர். சுமார் 2400க்கும் மேற்பட்ட எழுத்துப்பூர்வமான ஆவணங்களையும் இந்தக் குழு ஆய்வு செய்தது. இரண்டாண்டு கால கடின உழைப்புக்கு பின் 29 ஜூலை 1966ல் 700 பக்கங்கள் கொண்ட அறிக்கையை இந்திய அரசிடம் சமர்ப்பித்தது. இந்தக் குழுவின் அறிக்கை 29 ஆகஸ்டு 1966ல் பாராளுமன்றத்தின் அவையில் வைக்கப்பட்டது. இக்குழுவின் அறிக்கை முழுமையாக ஏற்கப்படவில்லை என்றாலும், இதன் பல்வேறு பரிந்துரைகள் சிறப்பானதாக கருதப்பட்டு போற்றப்படுகிறது. இவ்வறிக்கையின் தலைப்பு கல்வியும் நாட்டின் முன்னேற்றமும் ஆகும்.
மேற்கோள்கள்
பகுப்பு:இந்தியாவில் கல்வி பகுப்பு:இந்திய ஆணைக்குழுக்கள்
எஸ். சவுண்டப்பன்
'''எஸ். சவுண்டப்பன்''' ஒர் இந்திய அரசியல்வாதியும், சேலம் மாநகராட்சியின், நகரத்தலைவராகவும் பதவி வகிப்பவராவார். இவர் 2001 முதல் 2006 வரை அனைத்து இந்திய அண்ணா திராவிட முன்னேற்ற கழக கட்சியின் வேட்பாளராக, சேலம் மாநகராட்சியின் துணைத் தலைவராகப் பணியாற்றினார். "தியேட்டர் அண்ட் டிராமா" துறையில் இவரது சிறந்த நடிப்பிற்காக "கலைமாமணி" என்ற பட்டத்தை அவர் பெற்றுள்ளார்.
ஆதாரங்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:கலைமாமணி விருது பெற்றவர்கள் பகுப்பு:சேலம் மாவட்ட நபர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வெங்கங்குடி அக்னீஸ்வரர் லட்சுமி நாராயணப் பெருமாள் கோயில்
வெங்கங்குடி அக்னீஸ்வரர் லட்சுமி நாராயணப் பெருமாள் கோயில் தமிழ்நாட்டில் திருச்சிராப்பள்ளி மாவட்டம், வெங்கங்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லெட்சமிநாராயணபெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
காஸ்பேக்ஸி
இந்த அமைப்பானது 1997 ஆம் ஆண்டில் ஆரம்பிக்கப்பட்டது. இதன் தலைமை அலுவலகமானது ரஷ்யாவின் மாஸ்கோவில் உள்ளது. இது பிராந்திய அலுவலங்களை ஐக்கிய இராச்சியம், பிரான்ஸ், ஜேர்மனி, நெதர்லாந்து, போலாண்ட், ரோமானியா, ஜப்பான், சீனா, கொரியா மற்றும் அமெரிக்கா ஆகிய இடங்களில் அமைந்துள்ளது.
இவற்றையும் பார்க்க
அவிரா
உசாத்துணைகள்
பகுப்பு:கணினி பாதுகாப்பு பகுப்பு:கணினி நச்சுநிரல்
கோபராசு ராமச்சந்திர ராவ்
கோபராசு ராமச்சந்திர ராவ் எனும் கோரா இறைமறுப்பாளரும் காந்தியவாதியும் ஆவார். இவர் மனைவி சரஸ்வதி கோரா உடன் இணைந்து 1940 ஆம் ஆண்டு இறைமறுப்பாளர் நடுவம் நிறுவினார். இவர் காந்தியுடன் நெருங்கிப் பழகிய நாத்திகவாதிகளில் ஒருவர். இவர் எழுதிய அன் எதீயிஸ்ட் வித் காந்தி (An atheist with gandhi) என்ற புத்தகத்தில் இவர் காந்தியுடன் விவாதித்ததைப் பற்றி எழுதியுள்ளார்.
மேற்கோள்
பகுப்பு:1902 பிறப்புகள் பகுப்பு:1975 இறப்புகள் பகுப்பு:இந்திய இறைமறுப்பாளர்கள் பகுப்பு:சாதிய எதிர்ப்புச் செயற்பாட்டாளர்கள் பகுப்பு:காந்தியவாதிகள் பகுப்பு:தெலுங்கு மக்கள்
கட்டுமான விபரக்கூற்று
கட்டுமான விபரக்கூற்றின் பங்கு
கட்டிடம், சாலைகள், பாலங்கள் போன்றவற்றை வடிவமைக்கும் கட்டிடக்கலைஞர்களும், பொறியாளர்களும் தமது வடிவமைப்பை உரிமையாளர்களுக்கும், ஒப்பந்தகாரர்களுக்கும், சம்பந்தப்பட்ட பிறருக்கும் விளக்குவதற்காக வரைபடங்களையும், விபரக்கூற்றுக்களையும் தயாரிக்கின்றனர் இரண்டும் வெவ்வேறு  வடிவங்களூடாக விபரங்களைத் தெரியப்படுத்துகின்றன. ஒன்று வரைபட வடிவம், மற்றது எழுத்து வடிவம். மேற்படி கட்டுமானங்களை உரிய முறையில் நிறைவேற்றுவதற்கு வரைபடங்கள் முக்கியமானவை எனினும், வரைபடங்களின் மூலமே தேவையான முழு விபரங்களையும் விளக்கிவிடமுடியாது. குறிப்பாக வேலைப்பாடு, தரம் தொடர்பான தேவைகளை அறிவுறுத்துவதற்கு எழுத்துமூலமான ஆவணங்கள் அவசியமானவை. கட்டுமான விபரக்கூற்று இத்தேவையை நிறைவேற்றுகிறது. கட்டுமானத்துக்கு வரைபடம் எவ்வளவு முக்கியமோ அவ்வளவுக்கு கட்டுமான விபரக்கூற்றும் முக்கியமானது. இதனால், பெரும்பாலும் கட்டுமான ஆவணங்களில் வரைபடங்களுக்கும், விபரக்கூற்றுக்களுக்கும், இணையான முக்கியத்துவம் வழங்கப்படுகிறது. ஆனாலும், பிரச்சினைகள் ஏற்பட்டு விடயங்கள் நீதிமன்றம் வரை செல்லும் நேரங்களில் நீதி மன்றங்கள் விபரக்கூற்றுக்கே முன்னுரிமை அளிப்பதுண்டு.
வரலாற்றுப் பின்னணி
மிகப் பழைய காலத்தில் குறிப்பாகச் சொந்தத் தேவைக்கான வீடுகள் முதலியவற்றைப் பிறரைக் கொண்டு கட்டுவிக்க முயன்றபோது தேவைகளைக் கட்டுபவர்களுக்கு அறிவுறுத்த வேண்டிய தேவை ஏற்பட்டது. எனினும், இது வாய்மூலமாகவே பெரும்பாலும் இடம்பெற்றது. தற்போதும் கூட நாட்டுப்புறப் பகுதிகளில் எளிமையான கட்டுமானங்களின்போது இம்முறை பின்பற்றப்படுகிறது. சொந்தத் தேவைகளுக்கும் அப்பால் கட்டிடங்களைக் கட்டவேண்டிய தேவை ஏற்பட்டபோதும், சிக்கலான கட்டுமானங்களின்போதும் தேவைகளைத் துல்லியமாகவும் விபரமாகவும் எடுத்துச் சொல்லவேண்டிய தேவை ஏற்பட்டது.
17 ஆம் நூற்றாண்டுக்கு முன்னரே கட்டுமானத்தில் வரைபடங்களும் எழுத்துமூலமான அறிவுறுத்தல்களும் பயன்பாட்டில் இருந்தபோதும், இது ஒரு முழுமையான கட்டுமான ஆவணங்களையும், விபரக்கூற்றுக்களையும் பயன்படுத்தும் நிலையாக இருக்கவில்லை. 17 ஆம் நூற்றாண்டில் முதன்முதலாக இங்கிலாந்தின் அரசருக்கும், கட்டுனர்களுக்கும் இடையில் எழுத்துமூல ஒப்பந்த முறை உருவானது. இது, தற்காலத்தின் கட்டுமான ஒப்பந்தங்களில் காணப்படும் ஒப்பந்தம், ஒப்பந்த நிபந்தனைகள், வரைபடங்கள், விபரக்கூற்றுக்கள் முதலியவற்றை உள்ளக்கியதாக இருந்தது. தொடக்க காலங்களில், பெருமளவு எழுத்துமூல விபரங்களையும் வரைபடங்களிலேயே குறிப்புக்களாக உள்ளடக்கும் வழக்கம் இருந்தது. 20 ஆம் நூற்றாண்டின் தொடக்கத்திலேயே விரிவானதும், விபரமானதுமான தனியான எழுத்துமூல விபரக்கூற்றுக்களின் தேவை பரவலாக உருவானது. இதுவே விபரக்கூற்று எழுதுதல் ஒரு தனித் தொழிலாக உருவானதின் தொடக்கம் எனலாம்.
அமெரிக்காவில், 1930களின் பொருளாதார நெருக்கடிக் காலத்திலும், தொடர்ந்த 40களின் தொழில்வளர்ச்சிக் காலத்திலும், விரிவான கட்டுமான விபரக்கூற்றுக்களின் பயன்பாடு கூடியது. 1948ம் ஆண்டில் சில கட்டுமான விபரக்கூற்று எழுத்தர்கள் ஒன்று சேர்ந்து, விபரக்கூற்று நடைமுறைகளை மேம்படுத்தும் நோக்கில் "கட்டுமான விபரக்கூற்று நிறுவனம்" என்னும் ஒரு அமைப்பை உருவாக்கினர். இந்த அமைப்பு விபரக்கூற்றுக்களை ஒழுங்குபடுத்தி எழுதுவதற்கான நியமம் ஒன்றை உருவாக்குவதில் ஈடுபட்டது. 1961ம் ஆண்டில் விபரக்கூற்று எழுதும் நடைமுறைகளுக்கான கையேடு ஒன்றை இந்த அமைப்பு முன்மொழிந்தது. இதன் தொடர்ச்சியாக 1967ல் முதலாவது நடைமுறைக் கையேடு (Manual of Practice) வெளியானது. விபரக்கூற்று ஆவணத்தில் அடங்கக்கூடிய தகவல்களை எவ்வாறு வகைப்படுத்துவது, அவற்றை எவ்வாறு பிரிவுகளாக ஒழுங்குபடுத்துவது, ஒவ்வொரு பிரிவினதும் வடிவம் எப்படி அமையவேண்டும், ஒவ்வொரு பக்கத்திலும் தகவல்களை எவ்வாறு ஒழுங்குபடுத்த வேண்டும் என்பவற்றுக்கான நியமங்கள் இதில் அடங்கியிருந்தன.
இதைத் தொடர்ந்து ஐக்கிய இராச்சியத்திலும், வேலைப் பிரிவுகளுக்கான பொது ஒழுங்கமைவு (Common Arrangement of Work Sections) என்னும் பெயரில் ஒரு நியமம் வெளியிடப்பட்டது. ஆசுத்திரேலியா உட்பட வேறு சில நாடுகளும் விபரக்கூற்றுக்கான தமக்கான தனியான நியமங்களை உருவாக்கிக்கொண்டன. அமெரிக்காவின் கட்டுமான விபரக்கூற்று நிறுவனத்தின் விபரக்கூற்று வடிவ நியமமும், ஐக்கிய இராச்சியத்தின் வேலைப் பிரிவுகளுக்கான பொது ஒழுங்கமைவை அடியொற்றிய நியமமும் இன்று உலகின் பல நாடுகளில் பரவலான பயன்பாட்டின் உள்ளன.
விபரக்கூற்று வடிவங்கள்
இன்று உலக நாடுகளில் பயன்பாட்டில் உள்ள கட்டுமான விபரக்கூற்றுக்கள் பல்வேறு வடிவங்களை அடிப்படையாகக் கொண்டுள்ளன. அமெரிக்காவைத் தளமாகக் கொண்ட கட்டுமான விபரக்கூற்று நிறுவனத்தின் "மாஸ்டர்போர்மட்" (MasterFormat), ஐக்கிய இராச்சியத்தின் "வேலைப் பிரிவுகளின் பொது ஒழுங்கமைப்பு" ஆகியவை இன்று உலகக் கட்டுமானத்துறையில் பரவலாகப் பயன்பாட்டில் உள்ள முக்கிய விபரக்கூற்று வடிவங்கள் ஆகும். இவை இரண்டும் உண்மையில், கட்டுமான வேலைப் பிரிவுகளை வகைப்படுத்தி அவற்றின் தலைப்புக்களினதும் அவற்றுக்கான எண்குறியீடுகளினதும் பட்டியல்களைத் தருகின்றன.
மாஸ்டர்போர்மட்
கட்டுமான விபரக்கூற்று நிறுவனத்தின் "மாஸ்டர்போர்மட்", கட்டுமான வேலைப் பிரிவுகளைப் பகுதிகளாகவும், பிரிவுகளாகவும் வகைப்படுத்துகிறது. 2004ம் ஆண்டுக்கு முன் இது 16 பகுதிகளையும், அதன் கீழ் பல பிரிவுகளையும் கொண்டுள்ளது. கட்டுமானத் துறையில் ஏற்பட்ட புதிய வளர்ச்சிகளுக்கு ஏற்ப விரிவாக்கப்பட்ட இதன் தற்போதைய பதிப்பு 50 பகுதிகளை உள்ளடக்கியுள்ளது.
00 என்று இலக்கமிடப்பட்ட முதலாவது பகுதி ஒப்பந்த விபரங்கள் தொடர்பானது. "பொதுத் தேவைகள்" என்னும் தலைப்புக் கொண்ட பகுதி 01 முழு விபரக்கூற்றுப் பிரிவுகளுக்கும் பொதுவான விபரங்களோடு கூடிய பல பிரிவுகளை உள்ளடக்கியது. பகுதி 02 தொடக்கம் பகுதி 14 வரையானவை அமைப்புப் பொறியியல், கட்டிடக்கலை என்பன தொடர்பான பிரிவுகளை உள்ளடக்கியது. பகுதிகள் 21, 22, 23 என்பன கட்டிடச் சேவைகளில் எந்திரப் பொறியியல் துறையையும், 25 முதல் 28 வரையான பகுதிகள் மின்னியல் துறையையும் சார்ந்தவை. 31 தொடக்கம் 35 வரையான பகுதிகள் உட்கட்டமைப்புத் துறை தொடர்பானவை. 40 முதல் 45 வரையான பகுதிகளும், பகுதி 48 உம் செய்முறைக் கருவிகளோடு தொடர்புள்ளவை. இங்கு சொல்லப்படாத ஏனைய பகுதிகள் எதிர்காலத் தேவைகளுக்காக ஒதுக்கப்பட்டுள்ளன.
வேலைப் பிரிவுகளின் பொது ஒழுங்கமைப்பு
கட்டுமானத் திட்டத் தகவல் குழுவினால் உருவாக்கப்பட்ட "வேலைப் பிரிவுகளின் பொது ஒழுங்கமைப்பு" கட்டுமான வேலைகளை 26 வகைகளாகப் பிரித்துள்ளது. இவ்வகைகள் A முதல் Z வரையான ஆங்கில எழுத்துக்களால் குறிக்கப்படுகின்றன. இது ஒவ்வொன்றும் பல துணைப் பிரிவுகளாகப் பிரிக்கப்பட்டுள்ளன.
விபரக்கூற்று முறைகள்
விபரக்கூற்றில் கட்டிடப் பொருட்கள், முறைமைகள் மற்றும் தொடர்புடைய விடயங்கள் குறித்த தகவல்களைக் கொடுப்பதற்குப் பல்வேறு வழிமுறைகள் உள்ளன. கட்டுமான விபரக்கூற்று நிறுவனம் வெளியிட்ட "திட்ட வளக் கையேடு" (Project Resource Manual) இவ்வழி முறைகள்,
விளக்கமுறை
இம்முறையில், குறித்த கட்டுமானத்தில் பயன்படுத்த எண்ணுகின்ற கட்டிடப் பொருட்களின் தன்மை, பௌதிக இயல்புகள் போன்றவை விபரமாக விளக்கப்படும். ஆனால், ஒரு குறிப்பிட்ட வணிக உற்பத்திப் பொருளைப் பயன்படுத்துமாறு பெயர் குறிப்பிட்டுச் சொல்வது இல்லை. இம்முறையைப் பயன் படுத்துவதற்கு, குறித்த கட்டிடப் பொருள் அல்லது முறைமை தொடர்பான தொழில்நுட்ப அம்சங்களை வடிவமைப்பாளர்கள் அறிந்திருக்க வேண்டும். தற்காலத்தில், பல புதிய பொருட்கள் கட்டுமானச் சந்தையில் அறிமுகமாவதாலும், இவற்றுட் பல உயர் தொழில்நுட்பங்களுடன் தொடர்புபட்டிருப்பதாலும், இது முழுமையாகச் சாத்தியம் இல்லை. இதனால், வேறு உகந்த முறைகளையும் பயன்படுத்துவது அவசியமாகிறது.